Rannfrazenn adverb - Wikipedia

# Rannfrazenn adverb

### Diwar Wikipedia, an holloueziadur digor

Er yezhoniezh e vez implijet an termen rannfrazenn adverb (saoz: adverbial phrase) evit komz eus ur rannfrazenn ganti un adverb da benn anezhi.

E pep rannfrazenn adverb e c'hell bezañ ouzhpenn un adverb, ma vez graet "adverboù kreñvaat" ouzh ar re ouzpennet d'an adverb pennañ. E brezhoneg e vez implijet lostgerioù alies, da lâret eo morfemennoù stag kentoc'h evit leksemaoù emren, evit ober diouzh seurt elfennoù kreñvaat, da skouer:

  Adverb pennañ
    "redeg buan a rae"

  Adverb kreñvaat
    "redeg buan-tre a rae"

Pennañ eo an arverb "ban" er frazennoù skouer-mañ rak bez' e c'heller tennañ kuit an adverb kreñvaat a eil-renk "-tre" hep ma teufe ar frazenn da vezañ amreizh e-keñver yezhadur ar brezhoneg met n'heller ket lemel kuit an adverb "buan", da skouer:

  *"redeg tre a rae"

Talvezout a ra ar frazennoù adverb da doareañ pe spisaat ster ur verb pe ur frazenn verb pe c'hoazh un islavarenn pe ur frazenn a-bezh.

E brezhoneg ne vez ket diforc'het atav stumm un anv-gwan diouzh hini un adverb, keñveriit da skouer:

  Adverb
    brezhoneg: "Komz a ra flour"
    saozneg: "He speaks smoothly"
  Anv-gwan
    brezhoneg: "Flour eo e gomzoù"
    saozneg: "His words are smooth"

## [kemmañ] Gwelit ivez:

- Adverb
- Rannfrazenn
- Rannfrazenn verb

Adtapet diwar "http://br.wikipedia.org../../../r/a/n/Rannfrazenn_adverb.html"

Rummadoù ar bajenn: Adverb | Kevreadurezh

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- English
- Español
- Svenska